อาคเนย์ออกพรีเมียร์ 6/1 มีเงินคืน
อาคเนย์ออกกรมธรรม์ใหม่ &#8220;พรีเมียร์ 6/1 มีเงินจ่ายคืนพิเศษ&#8221;&nbsp;
5 เม.ย. 2553

อาคเนย์ออกกรมธรรม์ใหม่ “พรีเมียร์ 6/1 มีเงินจ่ายคืนพิเศษ” 
บริษัท อาคเนย์ประกันชีวิต เปิดตัวแบบประกันใหม่ “พรีเมียร์ 6/1  มีเงินจ่ายคืนพิเศษ”  เน้นการออมเงินในระยะสั้น พร้อมรับเงินคืนระหว่างสัญญาทุกปี ครบกำหนดสัญญา รับเงินครบสัญญาและเงินจ่ายคืนพิเศษ  โดยชำระเบี้ยประกันเพียงครั้งเดียว 
กรมธรรม์ “พรีเมียร์ 6/1  มีเงินจ่ายคืนพิเศษ”  เป็นแบบประกันที่เน้นการออมระยะสั้น โดยชำระเบี้ยประกันเพียงครั้งเดียว (Single Premium) แต่ให้ความคุ้มครองชีวิตถึง 6 ปี  กรณีผู้ถือกรมธรรม์มีชีวิตอยู่ จะได้รับเงินคืนระหว่างสัญญา 2.5% ของทุนประกัน ณ วันครบรอบปีกรมธรรม์ที่ 1 ถึงปีกรมธรรม์ที่ 6 และวันครบกำหนดสัญญา รับเงินครบสัญญา 100% ของทุนประกัน พร้อมรับเงินจ่ายคืนพิเศษอีก 3% ของทุนประกัน  กรณีผู้ถือกรมธรรม์เสียชีวิตรับเงิน 100% ของทุนประกัน 
ทั้งนี้ รับประกันทั้งเพศชายและเพศหญิง ตั้งแต่อายุ 5 – 80 ปี  จำนวนเงินเอาประกันภัยขั้นต่ำ 100,000 บาท โดยไม่ต้องตรวจสุขภาพ เหมาะสำหรับผู้ที่ต้องการออมทรัพย์ในระยะสั้น  และต้องการรับเงินคืนระหว่างสัญญาทุกปี  พร้อมกับรับความคุ้มครองชีวิต ทั้งนี้ตั้งแต่วันนี้เป็นต้นไป สอบถามรายละเอียดโทร. 1726 และตัวแทนอาคเนย์ประกันชีวิตทุกสาขาทั่วประเทศ